Vispārējās tiesas (ceturtā palāta) 2012. gada 24. aprīļa spriedums – Samskip Multimodal Container Logistics/Komisija
(lieta T‑166/10)
Prasība atcelt tiesību aktu – Lēmums piešķirt Kopienas finanšu atbalstu, lai uzlabotu kravu autopārvadājumu sistēmas ekoloģiskās īpašības – Programma Marco Polo II – Vienošanās par subsīdiju izbeigšana un galīga atteikšanās no projekta – Intereses celt prasību zudums – Tiesvedības izbeigšana pirms sprieduma taisīšanas
Prasība atcelt tiesību aktu – Interese celt prasību – Nepieciešamība, lai šāda interese pastāvētu prasības celšanas stadijā un līdz tiesas nolēmuma pasludināšanai – Prasība par Komisijas lēmumu piešķirt atbalstu saskaņā ar tiesvedības laikā izbeigtu vienošanos – Intereses celt prasību zudums – Tiesvedības izbeigšana pirms sprieduma taisīšanas (EKL 230. panta ceturtā daļa) (sal. ar 14., 16., 18. un 19. punktu)
Priekšmets
Prasība atcelt Komisijas 2010. gada 27. janvāra Lēmumu C(2010) 580 par finanšu atbalsta piešķiršanu sakarā ar uzaicinājumu iesniegt piedāvājumus darbībām 2009. gada atlases procedūrā saistībā ar Savienības programmu “Par Kopienas finanšu atbalsta piešķiršanu, lai uzlabotu kravu autopārvadājumu sistēmas ekoloģiskās īpašības” (programma
Marco Polo II
), ciktāl ar to ir akceptēts piedāvājums TREN/B4/SUB/01‑2009 MP‑II/6 saistībā ar G2G@2XL projektu, lai sniegtu finansējumu EUR 2 190 539 apmērā
Rezolutīvā daļa:
1)
izbeigt tiesvedību lietā par šo prasību;
2)
Eiropas Komisija atlīdzina četras piektdaļas Samskip Multimodal Container Logistics BV tiesāšanās izdevumu un sedz četras piektdaļas savu izdevumu;
3)
Samskip Multimodal Container Logistics atlīdzina vienu piektdaļu Komisijas tiesāšanās izdevumu un sedz vienu piektdaļu savu tiesāšanās izdevumu.